Prvosienka jarná

Prvosienka jarná (Primula veris) je trváca rastlina z čeľade prvosienkovité.

Je rozšírená v Európe a Ázii. Podobá sa na prvosienku vyššiu (P. elatior).J. — STODOLA, J. — SEVERA, F.: Veľká kniha liečivých rastlín. Bratislava, Príroda 1987. 320 s.

Má výšku 10 až 30 cm. Kvitne od apríla do júna. Na bezlistej stonke vytvára súkvetie s 5 až 20 žltými kvetmi. Listy sú v prízemnej ružici s dĺžkou do 12 cm. Rastie na chudobných pôdach a presvetlených stanoviskách pri okraji lesov a na lúkach.

Kvety obsahujú saponíny, flavonoidy, fenolové glykozidy a éterické oleje. Koreň obsahuje najmä saponíny, éterické oleje, kyselinu glukurónovú a i. Droga z rastliny má močopudný účinok, používa sa pri ochoreniach horných dýchacích ciest.

 Referencie 

 Iné projekty 

Kategória:Prvosienkovité
Kategória:Rastliny so žltými kvetmi
Kategória:Liečivé rastliny
Kategória:Najmenej ohrozené druhy